CELEX: 22004D0084
Language: hu
Date: 2004-06-08 00:00:00
Title: 2004/84/: Az EGT-Vegyesbizottság 84/2004 határozata (2004. június 8.) az EGT-megállapodás XXI. mellékletének (Statisztika) módosításáról

25.11.2004   
            
            
               HU
            
            
               Az Európai Unió Hivatalos Lapja
            
            
               L 349/42
            
         
      AZ EGT-VEGYESBIZOTTSÁG
   
   84/2004 HATÁROZATA
   
   (2004. június 8.)
   az EGT-megállapodás XXI. mellékletének (Statisztika) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A 2003. október 14-én Luxemburgban aláírt, a Cseh Köztársaság, az Észt Köztársaság, a Ciprusi Köztársaság, a Magyar Köztársaság, a Lett Köztársaság, a Litván Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Gazdasági Térségben való részvételéről szóló megállapodás (1) módosította a megállapodás XXI. mellékletét.
            
         
               (2)
            
            
               Az 577/98/EK tanácsi rendelettel előírt, a munka és a családi élet összeegyeztetésével kapcsolatos 2005. évi ad hoc modul meghatározásainak elfogadásáról szóló, 2004. január 8-i 29/2004/EK bizottsági rendeletet (2) a megállapodás szövegébe kell illeszteni.
            
         
               (3)
            
            
               A rövid távú statisztikákról szóló, 1998. május 19-i 1165/98/EK tanácsi rendelet (3) a megállapodás szövegébe van illesztve.
            
         
               (4)
            
            
               Az 1165/98/EK rendelet hatályon kívül helyezi az azt követően módosított, a megállapodásba illesztett 1978. február 13-i 78/166/EGK tanácsi irányelvet (4), amelyet ebből következően a megállapodás értelmében hatályon kívül kell helyezni,
            
         A KÖVETKEZŐKÉPPEN HATÁROZOTT:
   1. cikk
   A megállapodás XXI. melléklete a következőképpen módosul:
   
               1.
            
            
               A 18ae. pont után a következő pont kerül beillesztésre (247/2003/EK bizottsági rendelet):
               
                           „18af.
                        
                        
                           
                              32004 R 0029: Az 577/98/EK tanácsi rendelettel előírt, a munka és a családi élet összeegyeztetésével kapcsolatos 2005. évi ad hoc modul meghatározásainak elfogadásáról szóló, 2004. január 8-i 29/2004/EK bizottsági rendelet (HL L 5., 2004.1.9., 57. o.).
                           Ezen megállapodás alkalmazásában a rendelet rendelkezéseit a következő kiigazítással kell értelmezni:
                           
                                        
                                    
                                    
                                       A rendelet hatálya nem terjed ki Liechtensteinre.”
                                    
                                 
                     
         
               2.
            
            
               A 4. pont szövegét el kell hagyni.
            
         2. cikk
   A 29/2004/EK rendelet izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében kell kihirdetni, hitelesek.
   3. cikk
   Ez a határozat 2004. június 9-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.
   
      Kelt Brüsszelben, 2004. június 8-án.
      
         
            az EGT-Vegyesbizottság részéről
         
         
            az elnök
         
         S. GILLESPIE
         
      
   
   
      (1)  HL L 130., 2004.4.29., 3. o.
   
   
      (2)  HL L 5., 2004.1.9., 57. o.
   
   
      (3)  HL L 162., 1998.6.5., 1. o.
   
   
      (4)  HL L 52., 1978.1.23., 17. o.
   
   
      (5)  Alkotmányos követelmény nincs megemlítve.